CELEX: 62009CA0019
Language: da
Date: 2010-03-11 00:00:00
Title: Sag C-19/09: Domstolens dom (Tredje Afdeling) af 11. marts 2010 — Wood Floor Solutions Andreas Domberger GmbH mod Silva Trade SA (anmodning om præjudiciel afgørelse fra Oberlandesgericht Wien — Østrig) (Retternes kompetence, anerkendelse og fuldbyrdelse af retsafgørelser på det civil- og handelsretlige område — forordning (EF) nr. 44/2001 — specielle kompetenceregler — artikel 5, nr. 1), litra a), og artikel 5, nr. 1), litra b), andet led — levering af tjenesteydelser — handelsagenturaftale — opfyldelse af kontrakten i flere medlemsstater)

1.5.2010   
            
            
               DA
            
            
               Den Europæiske Unions Tidende
            
            
               C 113/14
            
         Domstolens dom (Tredje Afdeling) af 11. marts 2010 — Wood Floor Solutions Andreas Domberger GmbH mod Silva Trade SA (anmodning om præjudiciel afgørelse fra Oberlandesgericht Wien — Østrig)
   (Sag C-19/09) (1)
   
   (Retternes kompetence, anerkendelse og fuldbyrdelse af retsafgørelser på det civil- og handelsretlige område - forordning (EF) nr. 44/2001 - specielle kompetenceregler - artikel 5, nr. 1), litra a), og artikel 5, nr. 1), litra b), andet led - levering af tjenesteydelser - handelsagenturaftale - opfyldelse af kontrakten i flere medlemsstater)
   2010/C 113/19
   Processprog: tysk
   
      Den forelæggende ret
   
   Oberlandesgericht Wien
   
      Parter i hovedsagen
   
   
      Sagsøger: Wood Floor Solutions Andreas Domberger GmbH
   
      Sagsøgt: Silva Trade SA
   
      Sagens genstand
   
   Anmodning om præjudiciel afgørelse — Oberlandesgericht Wien — fortolkning af artikel 5, nr. 1, litra a) og litra b), andet led, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område — specielle kompetenceregler — anvendelsesområde — søgsmål med påstand om erstatning for førtidig opsigelse af aftale om levering af tjenesteydelser — tjenesteydelser leveret i henhold til en kontrakt i flere medlemsstater
   
      Konklusion
   
   
               1)
            
            
               Artikel 5, nr. 1), litra b), andet led, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at denne bestemmelse finder anvendelse i tilfælde af levering af tjenesteydelser i flere medlemsstater.
            
         
               2)
            
            
               Artikel 5, nr. 1), litra b), andet led, i forordning nr. 44/2001 skal fortolkes således, at i tilfælde af levering af tjenesteydelser i flere medlemsstater er den ret, på hvis område det sted, hvor tjenesteydelserne hovedsageligt leveres, befinder sig, kompetent til at bedømme alle de krav, som er baseret på kontrakten. I tilfælde af en handelsagenturaftale er dette stedet, hvor agenten hovedsageligt leverer sine tjenesteydelser, således som dette kan udledes af aftalens bestemmelser samt, hvis der ikke findes sådanne bestemmelser, det sted, hvor aftalen reelt gennemføres, og hvis det er umuligt at fastlægge stedet på dette grundlag, det sted, hvor agenten har sin bopæl.
            
         
      (1)  EUT C 82 af 4.4.2009.